ᱵᱟᱞᱤ

ᱵᱟᱞᱤ (ᱵᱟᱞᱤ: ᬩᬮᬶ) ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱯ ᱟᱨ ᱯᱚᱱᱚᱛ ᱠᱟᱱᱟ᱾ ᱵᱟᱞᱤ ᱟᱨ ᱚᱱᱟ ᱟᱰᱮᱯᱟᱥᱮ ᱨᱮᱱᱟᱜ ᱟᱭᱢᱟ ᱦᱩᱰᱤᱧ ᱦᱩᱰᱤᱧ ᱫᱤᱯᱢᱟᱞᱟ ᱱᱩᱥᱟ ᱯᱮᱱᱤᱫᱟ, ᱱᱩᱥᱟ ᱞᱮᱢᱵᱚᱱᱜᱟᱱ ᱟᱨ ᱱᱩᱥᱟ ᱥᱮᱱᱤᱱᱜᱟᱱ ᱱᱤᱭᱟᱹᱛᱮ ᱱᱚᱣᱟ ᱯᱚᱱᱚᱛ ᱫᱚ ᱛᱮᱭᱟᱨ ᱟᱠᱟᱱᱟ᱾ ᱥᱟᱢᱟᱝ ᱡᱟᱵᱷᱟ ᱨᱮᱱᱟᱜ ᱓ᱹ᱒ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱵᱟᱞᱤ ᱫᱤᱯ ᱢᱮᱱᱟᱜᱼᱟ᱾ ᱵᱟᱞᱤ ᱱᱟᱞᱟ ᱛᱮ ᱵᱟᱞᱤ ᱫᱤᱯ ᱟᱨ ᱡᱟᱵᱷᱟ ᱫᱚ ᱟᱞᱟᱫᱟᱣ ᱠᱟᱱᱟ᱾ ᱥᱟᱢᱟᱝ ᱠᱷᱚᱱ ᱯᱟᱪᱷᱮ ᱥᱮᱡ ᱱᱚᱣᱟ ᱫᱤᱯ ᱫᱚ ᱑᱕᱓ ᱠᱤᱞᱳᱢᱤᱴᱟᱨ ᱟᱨ ᱮᱛᱚᱢ ᱠᱷᱚᱱ ᱠᱚᱧᱮ ᱥᱮᱡ ᱫᱚ ᱑᱑᱒ ᱠᱤᱞᱳᱢᱤᱴᱟᱨ᱾ ᱒᱐᱑᱐ ᱥᱮᱨᱢᱟ ᱨᱮ ᱱᱚᱣᱟ ᱫᱤᱯ ᱨᱮᱱ ᱢᱟᱹᱱᱢᱤ ᱮᱞ ᱫᱚ ᱛᱟᱸᱦᱮᱸᱠᱟᱱᱟ ᱓,᱘᱙᱐,᱗᱕᱗᱾ ᱱᱚᱣᱟ ᱫᱤᱯ ᱨᱮᱱ ᱡᱟᱹᱥᱛᱤ ᱵᱷᱟᱜᱽ ᱢᱟᱹᱱᱢᱤ ᱜᱮ ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱠᱟᱱᱟᱠᱩ᱾ ᱟᱫᱚ ᱤᱥᱞᱟᱢ, ᱤᱥᱟᱹᱭ ᱟᱨ ᱵᱳᱫᱫᱷᱳ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱠᱚ ᱦᱚᱸ ᱱᱚᱸᱰᱮ ᱢᱮᱱᱟᱜ ᱠᱳᱣᱟ᱾ ᱥᱮᱫᱟᱭ ᱵᱟᱞᱤ ᱨᱮ ᱫᱚ ᱙ ᱜᱚᱴᱟᱝ ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱠᱚ ᱠᱩ ᱛᱟᱸᱦᱮᱸᱠᱟᱱᱟ᱾ ᱵᱟᱞᱤ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱫᱚ ᱥᱤᱧᱚᱛ ᱟᱨ ᱪᱤᱱᱟ ᱟᱹᱨᱤᱪᱟᱹᱞᱤ ᱠᱷᱚᱱ ᱦᱮᱡ ᱟᱠᱟᱱᱟ᱾ ᱱᱟᱜᱟᱢ ᱡᱤᱥᱩᱣᱟᱜ ᱡᱟᱱᱟᱢ ᱒᱐᱐᱐ ᱥᱮᱨᱢᱟ ᱞᱟᱦᱟ ᱠᱷᱚᱱ ᱠᱚᱧᱮᱼᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱟᱜ ᱰᱟᱦᱟᱨ ᱛᱮ ᱠᱚᱧᱮᱼᱥᱟᱢᱟᱝ ᱮᱥᱤᱭᱟ ᱟᱨ ᱯᱨᱚᱥᱟᱱᱴᱚ ᱢᱚᱦᱟᱫᱚᱨᱮᱭᱟ ᱮᱞᱟᱠᱟ ᱠᱷᱚᱱ ᱚᱥᱴᱨᱚᱱᱮᱥᱤᱭᱟᱱ ᱢᱟᱹᱱᱢᱤ ᱠᱚ ᱱᱚᱣᱟ ᱫᱤᱯ ᱨᱮ ᱦᱮᱡ ᱠᱟᱛᱮ ᱵᱟᱥ ᱠᱚ ᱛᱮᱭᱟᱨ ᱞᱮᱫᱟ᱾ ᱟᱹᱨᱤᱪᱟᱹᱞᱤ ᱟᱨ ᱯᱟᱹᱨᱥᱤ ᱥᱮᱡ ᱠᱷᱚᱱ ᱵᱟᱞᱤ ᱫᱤᱯ ᱨᱮᱱ ᱢᱟᱹᱱᱢᱤ ᱠᱚ ᱫᱚ ᱢᱟᱞᱚᱭᱮᱥᱤᱭᱟ, ᱯᱷᱤᱞᱤᱯᱟᱭᱤᱱ ᱟᱨ ᱯᱨᱚᱥᱟᱱᱛᱚ ᱢᱚᱦᱟᱫᱚᱨᱮᱭᱟ ᱮᱞᱟᱠᱟ ᱨᱮᱱ ᱢᱟᱹᱱᱢᱤ ᱠᱳᱣᱟᱜ ᱟᱹᱨᱤᱪᱟᱹᱞᱤ ᱥᱟᱶᱛᱮ ᱢᱤᱞᱟᱹᱜᱼᱟ ᱛᱟᱹᱠᱩᱣᱟ᱾ ᱵᱟᱞᱤ ᱫᱚ ᱫᱟᱸᱲᱟ ᱵᱟᱲᱟ ᱡᱟᱜᱟ ᱦᱤᱥᱟᱹᱵᱛᱮ ᱫᱷᱟᱹᱨᱛᱤ ᱨᱮ ᱟᱹᱰᱤ ᱧᱩᱛᱩᱢ ᱢᱮᱱᱟᱜᱼᱟ᱾ ᱵᱟᱞᱤ ᱨᱮ ᱒᱐᱑᱑ ᱥᱮᱨᱢᱟ ᱨᱮ ᱟᱥᱤᱭᱟᱱ ᱦᱮᱞᱢᱮᱞ, ᱒᱐᱑᱓ ᱥᱮᱨᱢᱟ ᱨᱮ ᱮᱯᱮᱠ ᱦᱮᱞᱢᱮᱞ ᱟᱨ Miss World ᱦᱮᱯᱨᱟᱣ ᱦᱩᱭ ᱟᱠᱟᱱᱟ᱾ ᱡᱤᱵᱽ ᱡᱤᱭᱟᱹᱞᱤ ᱵᱟᱞᱤ ᱨᱮ ᱫᱚ ᱒᱘᱐ ᱜᱚᱴᱟᱝ ᱪᱮᱸᱬᱮ ᱠᱳᱣᱟᱜ ᱡᱟᱹᱛ ᱢᱮᱱᱟᱜ ᱠᱳᱣᱟ᱾ ᱜᱮᱞ ᱵᱟᱨ ᱥᱟᱭ ᱥᱮᱨᱢᱟ ᱥᱮᱡ ᱵᱟᱞᱤ ᱨᱮ ᱞᱟᱹᱴᱩ ᱡᱤᱵᱽ ᱡᱤᱭᱟᱹᱞᱤ ᱠᱩ ᱛᱟᱸᱦᱮᱸᱠᱟᱱᱟ᱾ ᱑᱙᱓᱗ ᱥᱮᱨᱢᱟ ᱨᱮ ᱵᱟᱞᱤ ᱨᱮ ᱢᱩᱪᱟᱹᱫ ᱫᱷᱟᱣ ᱞᱮᱠᱟ ᱵᱟᱜᱷ ᱠᱚ ᱧᱮᱞ ᱧᱟᱢ ᱞᱤᱫᱤᱭᱟ᱾ ᱫᱟᱸᱲᱟ ᱵᱟᱲᱟ ᱯᱮ ᱜᱮᱞ ᱥᱮᱨᱢᱟ ᱞᱟᱦᱟᱨᱮ ᱵᱟᱞᱤ ᱨᱮᱱᱟᱜ ᱠᱟᱹᱣᱰᱤ ᱫᱚ ᱪᱟᱥ ᱵᱟᱥ ᱪᱮᱛᱟᱱ ᱨᱮ ᱱᱤᱨᱵᱷᱚᱨ ᱛᱟᱸᱦᱮᱸᱠᱟᱱᱟ᱾ ᱛᱚᱵᱮ ᱱᱮᱛᱟᱨ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱟᱨᱟᱝ ᱟᱭ ᱤᱱᱠᱟᱢ ᱫᱚ ᱫᱟᱸᱲᱟ ᱵᱟᱲᱟ ᱠᱷᱟᱛ ᱠᱷᱚᱡ ᱦᱤᱡᱩᱜ ᱠᱟᱱᱟ᱾ ᱪᱮᱫᱟᱜ ᱡᱮ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱫᱟᱸᱲᱟ ᱵᱟᱲᱟ ᱡᱟᱜᱟ ᱠᱚ ᱫᱚ ᱟᱹᱰᱤ ᱢᱚᱡᱟ ᱡᱟᱸᱦᱟᱸ ᱧᱮᱞ ᱞᱟᱹᱜᱤᱫ ᱫᱷᱟᱹᱨᱛᱤ ᱨᱮᱱᱟᱜ ᱟᱭᱢᱟ ᱫᱤᱥᱟᱹᱢ ᱠᱷᱚᱱ ᱠᱚ ᱦᱟᱹᱡᱩᱜ ᱥᱮᱱᱚᱜᱼᱟ᱾ ᱒᱐᱐᱒ ᱟᱨ ᱒᱐᱐᱕ ᱥᱮᱨᱢᱟ ᱥᱮᱡ ᱵᱟᱞᱤ ᱫᱚᱨᱮᱭᱟ ᱟᱲᱮ ᱨᱮ ᱵᱳᱢᱟ ᱥᱚᱱᱛᱨᱟᱥᱤ ᱠᱟᱨᱚᱱᱛᱮ ᱠᱤᱪᱷᱩ ᱫᱤᱱ ᱫᱟᱸᱲᱟ ᱵᱟᱲᱟ ᱢᱟᱹᱱᱢᱤ ᱠᱚ ᱠᱩ ᱠᱚᱢ ᱧᱚᱜ ᱞᱮᱱᱚ ᱟᱫᱚ ᱱᱮᱛᱟᱨ ᱟᱥᱛᱮ ᱟᱥᱛᱮ ᱚᱱᱟ ᱠᱚ ᱠᱟᱴᱟᱣ ᱠᱟᱛᱮ ᱵᱟᱞᱤ ᱨᱮᱱᱟᱜ ᱢᱩᱬᱩᱛ ᱠᱟᱣᱰᱤ ᱫᱚ ᱫᱟᱸᱲᱟ ᱵᱟᱲᱟ ᱠᱷᱟᱛ ᱠᱷᱚᱡ ᱜᱮ ᱪᱟᱹᱞᱩ ᱨᱩᱣᱟᱹᱲ ᱟᱠᱟᱱᱟ᱾ ᱪᱤᱛᱟᱹᱨ ᱠᱩ ᱟᱨᱦᱚᱸ ᱧᱮᱞᱢᱮ Balinese Hinduism Balinese architecture Balinese temple Balinese dance Tourism in Indonesia Culture of Indonesia ᱵᱟᱨᱦᱮ ᱡᱚᱱᱚᱲ "Bali" . Encyclopædia Britannica. Vol. 3 (11th ed.). 1911. : Cite has empty unknown parameters: |HIDE_PARAMETER13=, |HIDE_PARAMETER14c=, |HIDE_PARAMETER14ab=, |HIDE_PARAMETER3=, |HIDE_PARAMETER1=, |HIDE_PARAMETER4=, |HIDE_PARAMETER2=, |separator=, |HIDE_PARAMETER8=, |HIDE_PARAMETER14bb=, |HIDE_PARAMETER20=, |HIDE_PARAMETER5=, |HIDE_PARAMETER14b=, |HIDE_PARAMETER14cb=, |HIDE_PARAMETER14a=, |HIDE_PARAMETER10=, |HIDE_PARAMETER9=, |HIDE_PARAMETER15chapter=, |HIDE_PARAMETER6=, |HIDE_PARAMETER7=, |HIDE_PARAMETER11=, and |HIDE_PARAMETER12= (help) Geographic data related to ᱵᱟᱞᱤ at OpenStreetMap Bali provincial government official website ᱯᱷᱮᱰᱟᱛ